Daily View 11.11.2021
11 พฤศจิกายน 2564

ปัจจัยต่างประเทศ: รายงานตัวเลขเศรษฐกิจสำคัญตัวเลข CPI ของสหรัฐฯ เดือน ต.ค. ออกมาที่ +6.2% YoY สูงกว่าตลาดคาดที่ +5.9% ถือเป็นเดือนที่ 5 ติดต่อกันที่ตัวเลขเงินเฟ้อมากกว่า 5% และสูงสุดนับตั้งแต่ปี 1991  ตัวเลขดังกล่าวประกอบกับตลาดหุ้นสหรัฐฯปรับตัวดีขึ้นมาอย่างต่อเนื่องในช่วงที่ผ่านมา จึงอาจเป็นจังหวะนักลงทุนเทขายทำกำไรออกมาบ้าง กดดันตลาดหุ้นสหรัฐฯ โดยเฉพาะดัชนี NASDAQ ปรับตัวลง -1.66% หุ้นกลุ่มเทคโนโลยีถูกกดดันโดยหุ้น Apple -1.92%, Alphabet -2.03%, Amazon -2.63%, Meta (Facebook) -2.3% และ Microsoft -1.53% อย่างไรก็ตามนักวิเคราะห์บางส่วนกลับมาว่าตัวเลขเงินเฟ้ออาจจะ peak สุดไปแล้วในเดือน ต.ค. ที่ผ่านมา หากพิจารณา leading indicator สำคัญสำหรับแนวโน้มเงินเฟ้ออย่างดัชนี BDI Index (ค่าระวางเรือ) ที่ทำจุดสูงสุดระดับ 5,650 สูงสุดในรอบ 10 ปีในช่วงต้นเดือน ต.ค. ที่ผ่านมา หลังจากนั้นได้ปรับตัวลงมาต่อเนื่องกว่า -50% จากจุดสูงสุดและต่ำสุดตั้งแต่เดือน มิ.ย. ซึ่งค่าระวางเรือใช้ประเมินสถาณการณ์ supply constrain ทั่วโลกได้ส่วนหนึ่ง ดังนั้นค่าระวางเรือที่ปรับตัวลงแรงน่าจะเป็นตัวบ่งชี้ว่าเงินเฟ้อใน 2 เดือนที่เหลือของปีมีแนวโน้มที่จะเริ่มชะลอตัวลงบ้าง โดยเรายังมีมุมมองบวกต่อตลาดหุ้นจากเศรษฐกิจโลกที่ยังฟื้นตัวต่อจากการเปิดเมืองและแนวโน้มกำไรบริษัทจดทะเบียนยังเติบโต รวมถึงมาตรการทางการคลังโดยเฉพาะในสหรัฐฯและยุโรปที่คาดว่าจะเข้ามาช่วยสนับสนุนการเติบโตเศรษฐกิจต่อในปีหน้า ดังนั้นเรามองการปรับตัวลงของตลาดหุ้นระยะสั้นเป็นโอกาสในการทยอยสะสมลงทุน
ปัจจัยภายในประเทศ: การประชุม กนง. มีมติเอกฉันท์คงดอกเบี้ยนโยบายร้อยละ0.5 ย้ำไทยผ่านจุดต่ำสุดของเศรษฐกิจช่วงไตรมาศ 3 แล้ว หวังมาตรการฟื้นฟูของทุกภาคส่วนและนักท่องเที่ยวจะหนุนเศรษฐกิจฟื้นตัวต่อเนื่อง ขณะที่มองว่าเงินเฟ้อที่พุ่งขึ้นของไทยจะเป็นเพียงชั่วคราวเท่านั้น เงินทุนเคลื่อนย้ายและเงินบาทยังผันผวนในระยะสั้นต้องติดตามใกล้ชิต ด้านความเสี่ยงสำคัญ กังวลราคาพลังงานผันผวนกระทบภาคการผลิตและราคาสินค้า รวมถึงการนำเข้าและส่งออกที่อาจเริ่มชะลอตัวลงบ้างในปี 2565 ทั้งนี้เรามองว่าเศรษฐกิจจะเริ่มฟื้นตัวดีขึ้นในปี 2022 คาด GDP +3.7% ในปี2022 โดยคาดว่าจะคงดอกเบี้ยไปตลอดทั้งปีหน้า
มุมมองตลาดหุ้น วันนี้คาด  SET 1620-35  หุ้นแนะนำ SVI, SHR, GFPT
Top pick: SVI (ราคาพื้นฐาน 6.30 บาท) คาดได้รับ sentiment บวกหลังรายงานงบ 3Q21 ออกมา1.8x YoY และ 2.4x QoQ ดีกว่าที่เราคาดถึง 1.6x จากอัตรากำไรขั้นต้นที่เพิ่มขึ้นเกือบเท่าตัว หลังบริษัทเรียกเก็บค่าราคาสินค้าวัตถุดิบที่เพิ่มขึ้น เป็นแบบ one-time เรามองกำไร 4Q21 จะกลับมาสู่ปกติแต่ยังสามารถเติบโตได้สูง YoY. SHR (ราคาพื้นฐาน 5.06 บาท) คาด OCR ปี2022 อยู่ที่ 60.9% สูงกว่ากลุ่มที่ 55.7% จากสัดส่วนรายได้ต่างประเทศที่สูง ขณะที่งบ 3Q21 รายงานขาดทุน 282 ลบ. แต่น้อยกว่าไตรมาสก่อนที่ 571 ลบ.และน้อยกว่าที่ตลาดคาด 15%. GFPT (ราคาพื้นฐาน 11.90 บาท) คาดจะได้รับ sentiment บวกจากราคาไก่ที่ปรับตัวสูงขึ้นต่อเนื่องมากกว่า 10% WoW.
รายงานตัวเลขเศรษฐกิจ
วันพฤหัสฯ ติดตาม ตัวเลข GDP 3Q21 ของอังกฤษ คาด +6.8% YoY ตัวเลข ECB Macro economic Projections
วันศุกร์ ติดตาม ตัวเลข Michigan Consumer Sentiment index เดือน พ.ย. คาด +1.1% MoM เป็น 72.5 จุด และตัวเลข Oil rig count ของสหรัฐฯ ล่าสุดอยู่ที่ 450 rig (+6 rig จากสัปดาห์ก่อน)